Diari Oficial de la Generalitat Valenciana


Sumari del DOGV 5440, del 31-01-2007 (2007/160)

Bases específiques per a la provisió en propietat de dos places de tècnic esportiu.
-----------------------------------------------------------------------------------

### Dades del document

Número de DOGV
:   5440

Data del DOGV
:   31-01-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/160


Data del document
:   29-12-2006

Organisme emissor
:   Ajuntament de Carcaixent

Tipus de document
:   Convocatòria

Anàlisi jurídica

 Descriptors 

:   * Carcaixent
    * concurs administratiu
    * administració local
    * educació física

L'Ajuntament de Carcaixent, per mitjà de Decret d'Alcaldia 3.494/2006, de data 29 de desembre de 2006, va aprovar les següents bases i convocatòria per a la provisió en propietat de dues places de tècnic superior esportiu:  
Bases específiques per a la provisió en propietat de dos places de tècnic esportiu.  
Base primera. Objecte de la convocatòria  
Denominació de la plaça: tècnic superior esportiu.  
Nombre de places convocades: dos.  
Naturalesa: laboral (dedicació completa).  
Grup: equivalent al A de funcionaris.  
Sistema selectiu: concurs oposició.  
Nivell de coneixement del valencià: mitjà.  
Lloc vacant: tècnic esportiu.  
Base segona. Requisits del personal aspirant  
Requisits generals previstos en la base tercera de les bases generals municipals.  
Titulació exigida: llicenciat en Educació Física i Esports.  
Base tercera. Presentació dels requisits i drets d'examen  
Lloc: les sol·licituds es presentaran en el Registre general de l'Ajuntament o en la forma que determina l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Termini: 20 dies naturals comptats a partir del dia següent al de la publicació de l'extracte de la convocatòria en el Boletín Oficial del Estado.  
Forma: per mitjà d'instància que se'ls facilitarà en les oficines municipals.  
Documents a aportar: els indicats per a cada cas en la base quinta de les bases generals municipals, més fotocòpia compulsada del certificat de coneixements del valencià, nivell mitjà, expedit per Junta Qualificadora de Coneixements del València, o equivalent.  
Cas de no aportar-se este certificat, el/l'aspirant haurà de sotmetre's a la prova obligatòria i eliminatòria de coneixements del valencià que s'indica en la base octava (3r).  
Òrgan a què es dirigiran: a l'Alcaldia Presidència de l'Ajuntament de Carcaixent.  
Import drets d'examen: 36,40 euros.  
Pagament: en l'entitat Ruralcaja, carrer de Julián Ribera, 3, Carcaixent, compte :  
3082 1265 03 3303993310  
Fent constar el nom de l'interessat i la plaça a què es presenta.  
Base quarta. Admissió d'aspirants  
El contingut d'esta base es regix pel que disposa la base sexta de les bases generals municipals, i a més pel següent: la falta de justificació de l'abonament dels drets d'examen determinarà l'exclusió de l'aspirant.  
En cap cas la mera presentació i pagament en l'entitat col·laboradora suposarà substitució del tràmit de presentació, en temps i forma, de l'imprés de sol·licitud d'acord amb el que indica la base tercera.  
Base quinta. Tribunals qualificadors  
El contingut d'esta base es regix pel que disposa la base sèptima de les bases generals municipals.  
Categoria del tribunal: primera  
Base sexta. Començament i desenrotllament de les proves  
El contingut d'esta base es regix pel que disposa la base octava de les bases generals municipals, i a més pel següent: les persones aspirants perdran el dret a fer els exercicis quan es presenten en els llocs de celebració una vegada començades les proves o per no haver presentat, encara que siga per causes justificades.  
Quan es tracte de proves orals o altres de caràcter individual i successiu, el Tribunal podrà apreciar les causes al·legades i admetre l'aspirant, sempre que estes no hagen finalitzat i esta admissió no menyscabe el principi d'igualtat amb la resta d'aspirants.  
Base sèptima. Sistema selectiu i qualificació dels exercicis  
El sistema selectiu serà el de concurs oposició. La qualificació es regirà pel que disposa la base desena de les bases generals municipals.  
Base octava   
A) Fase d'oposició.  
Constarà dels següents exercicis, la lectura dels quals per l'aspirant davant del tribunal, si és procedent, podrà ser sol·licitada per este, qui així mateix podrà formular preguntes en relació amb els dits exercicis:  
Primer exercici. De caràcter obligatori i eliminatori.  
Consistirà en la realització d'una prova de coneixements referida als continguts de l'apartat A) Matèries comunes (temes 1 al 18) del programa del temari que figura en el programa annex, a través d'un qüestionari de 25 preguntes, en forma de test i amb tres respostes alternatives, de les que únicament una serà correcta, amb una duració mínima de 30 minuts, a determinar pel tribunal.  
Cada pregunta contestada correctament es puntuarà amb 0,40 punts. Les contestades erròniament tindran una penalització de 1/3 sobre les correctes (- 0,133). En cap cas el nombre de preguntes sense contestar o contestades en més d'una de les alternatives podran superar el límit de 8 (30%), en este cas, l'aspirant serà qualificat com a no apte i automàticament eliminat del procés selectiu.  
Este exercici es puntuarà fins a un màxim de 10 punts, quedant eliminats els aspirants que no aconseguisquen els 5 punts.  
Segon exercici. De caràcter obligatori i eliminatori.  
Consistirà a desenrotllar per escrit, durant un període màxim de 3 hores, tres temes elegits a l'atzar davant dels opositors, d'entre els números 19 al 90 del programa annex [B) matèria específica].  
Cada tema desenrotllat es puntuarà de 0 a 10 punts, i els que no aconseguisquen els 5 punts en cada u d'ells es consideraran no aptes, i quedaran exclosos, no podent passar a realitzar el següent exercici.  
Es valoraran els coneixements del tema, el nivell de formació i informació general, la composició gramatical, la claredat d'exposició i l'ortografia.  
La nota final d'este exercici, per als que aconseguisquen o superen el els 5 punts en cada tema, serà la mitjana dels punts obtinguts en cada u dels temes.  
Tercer exercici. De caràcter obligatori i eliminatori.  
Consistirà en la realització d'unes proves sobre coneixement del valencià, de naturalesa equivalent a l'exigit per la Junta Qualificadora de Coneixements del València per al nivell mitjà.  
La prova es qualificarà amb apte i no apte. No podran passar a la següent prova els que no aconseguisquen la qualificació d'apte.  
Quedaran exempts de realitzar esta prova, i per tant es consideren aptes, els que hagen aportat el certificat indicat en l'apartat Documents a aportar de la base tercera.  
Quart exercici. De caràcter obligatori i eliminatori.  
Consistirà a desenrotllar, en el termini màxim de 2 hores, un o diversos supòsits pràctics sobre tasques pròpies de la plaça, que podrà revestir la forma de preguntes dirigides a apreciar la capacitat dels aspirants per a portar a terme les funcions inherents al lloc convocat, i que plantejarà el tribunal immediatament abans de celebrar la prova.  
L'exercici es puntuarà de 0 a 10 punts, i els que no aconseguisquen els 5 punts, es consideraran no aptes i quedaran eliminats del procés selectiu.  
B) Fase de concurs.  
Els aspirants que hagen superat tots els exercicis eliminatoris de la fase d'oposició, hauran de presentar en el termini de 10 dies hàbils, la documentació acreditativa dels mèits i experiència que al·leguen per a ser valorats segons el següent barem:  
a) Expedient acadèmic:  
Es valorarà, fins al màxim de 2 punts, la possessió de titulacions acadèmiques, sempre que no siguen el requisit per a l'accés a la plaça convocada i que tinguen relació directa amb les tasques a desenrotllar, d'acord amb el següent criteri:  
· Llicenciat o titulat superior: 1,00 punts  
· Diplomat o titulat mitjà: 0,50 punts  
b) Coneixements i experiència professional:  
Es valorarà fins a un màxim de 3 punts:  
a) Per cada mes complet d'experiència laboral pública en el lloc específic de tècnic superior esportiu, a raó de 0,050 punts per mes.  
b) Per cada mes complet d'experiència laboral pública, realitzant treballs que tinguen relació directa amb el lloc convocat, a raó de 0,025 punts per mes.  
c) Per cada mes complet d'experiència laboral privada, realitzant treballs que tinguen relació directa amb el lloc convocat, a raó de 0,010 punts per mes.  
c) Titulacions o certificats d'estudis que tinguen relació amb les funcions a exercir:  
Es valoraran, fins a un màxim de 2 punts aquells cursos de formació i perfeccionament que tinguen relació amb les funcions a exercir, que hagen sigut organitzats per l'administració pública o universitats, o estiguen homologats per estes, segons el següent criteri:  
· Cursos de duració igual o superior a 100 hores: 1 punt  
· Cursos de 75 o més hores i menys de 100 hores: 0,80 punts  
· Cursos de 50 o més hores i menys de 75 hores: 0,60 punts  
· Cursos de 25 o més hores i menys de 50 hores: 0,50 punts  
· Resta de cursos, jornades, seminaris, etc. : 0,10 punts.  
d) Certificats de coneixement del valencià:  
Es valorarà fins a un màxim de 0,5 punts la possessió d'alguns dels certificats de coneixement del valencià, expedits per la Junta Qualificadora de Coneixements del Valencià, segons la següent escala:  
· Superior: 0,5 punts  
e) Altres mèrits:  
Es valorarà fins a un màxim d'1 punt, a criteri del tribunal, els treballs d'investigació o publicacions sobre matèries pròpies de la plaça convocada, així com l'exercici docent en cursos i accions formatives, a raó de 0,25 punts per document o acció.  
f) Entrevista:  
Es realitzarà davant del tribunal qualificador, valorant-se l'experiència, aptitud i idoneïtat dels aspirants en relació amb les funcions a realitzar, puntuant-se fins a un màxim d'1 punt.  
Base novena. Publicitat de les qualificacions, llista i proposta d'aprovats pel tribunal. Presentació de documents, nomenament i presa de possessió  
El contingut d'esta base es regix pel que disposa les bases deu, onze, dotze, tretze i catorze de les generals municipals.  
Base deu  
En tot el que no estiga previst en estes bases específiques, caldrà ajustar-se al que disposen les bases generals aprovades per Decret d'Alcaldia número 940/2000, de data 22 de maig de 2000, publicades en el Butlletí Oficial de la Província de València número 134, de 7 de juny de 2.00 i en el Diari Oficial de la Generalitat número 3.777, de 22 de juny de 2000, i si és procedent, al que disposa el Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del Personal comprés en l'àmbit d'aplicació de la Llei de la Funció Pública Valenciana (DOGV núm. 3.477 de 20.04.99).  
Base onzena   
1. Contra les presents bases específiques, podrà interposar-se en el termini de dos mesos, recurs contenciós administratiu davant del Tribunal Superior de Justícia de la Comunitat Valenciana, de conformitat amb l'article 46 de la vigent Llei Reguladora de la Jurisdicció Contenciosa Administrativa; sense perjuí de la possibilitat d'utilitzar prèviament, amb caràcter potestatiu, el recurs de reposició davant de l'Alcaldia Presidència.  
2. Estes bases específiques, així com les generals, es troben a disposició de les persones interessades en les dependències municipals, en hores d'oficina.  
Programa annex  
A) Matèries comunes  
Tema 1. La Constitució espanyola de 1978. Estructura i principis generals. Drets i deures. El Tribunal Constitucional. L'organització territorial de l'estat. Les comunitats autònomes, competències.  
Tema 2. La Corona. Les Corts Generals. Composició, atribucions i funcionament. Elaboració de les lleis. Relacions entre l'ordenament estatal i els ordenaments autonòmics.  
Tema 3. El govern i l'administració. Principis constitucionals de l'administració. Òrgans de control dependents de les Corts Generals: El Defensor del Poble i el Tribunal de Comptes. El poder judicial.  
Tema 4. L'Estatut d'Autonomia de la Comunitat Valenciana. Estructura i principis fonamentals. La Generalitat Valenciana: competències i institucions. Les Corts: composició, constitució i funcions. El president de la Generalitat: funcions. El Consell: composició, estructura i funcions.  
Tema 5. L'administració local en la Constitució de 1978. L'organització municipal. L'alcalde. Els tinents d'alcalde. El Ple. La Junta de Govern. Els òrgans complementaris.  
Tema 6. El municipi: competències.  
Tema 7. Règim jurídic dels béns locals. Els béns de domini públic. Béns patrimonials de les entitats locals: adquisició i alienació.  
Tema 8. El servici públic en l'esfera local: peculiaritats dels distints modes de gestió. Iniciativa pública en l'activitat econòmica.  
Tema 9: Funció pública local. L'accés a la funció pública: principis reguladors. Requisits. Sistemes selectius. L'extinció de la condició d'empleat públic.  
Tema 10. Personal al servici de les entitats locals. Funcionaris de carrera de l'administració Local. Funcionaris interins. Personal eventual i laboral. Drets i deures del personal. Règim disciplinari.  
Tema 11. Potestat reglamentària. Les ordenances municipals. Els bans d'Alcaldia. Límits de la potestat reglamentària local. L'acte administratiu: concepte, elements i classes. Actes presumptes: requisits i efectes.  
Tema 12: La població municipal. L'empadronament. Drets dels veïns. La descentralització administrativa i la participació ciutadana en l'administració local. Drets dels estrangers.  
Tema 13. El procediment administratiu. La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Les fases del procediment administratiu. Els recursos administratius.  
Tema 14. La llengua dels procediments. L'ús oficial del valencià: la Llei d'Ús i Ensenyança del Valencià. El reglament municipal per a la promoció de l'ús del valencià en el municipi de Carcaixent.  
Tema 15. Els contractes administratius. Concepte i classes. La preparació dels contractes.  
Formes d'adjudicació. Elements del contracte administratiu.  
Tema 16. La regulació de les hisendes locals. Principals ingressos públics. Les ordenances fiscals. El pressupost municipal.  
Tema 17. Les institucions de la Unió Europea: el Consell de Ministres, la Comissió Europea. El Parlament Europeu.  
Tema 18. Prevenció de riscos laborals: drets i obligacions dels treballadors en matèria de prevenció de riscos. El Comité de Seguretat i Salut.  
B) Matèries específiques.  
Tema 19. Activitat física i esports en el medi natural. Tipus, classificacions i recursos.  
Tema 20. L'Orientació en el medi natural.  
Tema 21. L'escalada. Murs d'escalada. Aplicació pràctica i aspectes generals.  
Tema 22. Activitat física en el medi natural i la seua aplicació al municipi de Carcaixent.  
Tema 23. Instal·lacions esportives. Tipus i aspectes bàsics.  
Tema 24. Les instal·lacions esportives de Carcaixent. Característiques generals.  
Tema 25. Les instal·lacions esportives de Carcaixent. La piscina descoberta.  
Tema 26. Les instal·lacions esportives de Carcaixent. El camp de futbol de Quatre Camins.  
Tema 27. Les instal·lacions esportives de Carcaixent. El pavelló municipal i pistes annexes.  
Tema 28. Les instal·lacions esportives de Carcaixent. El poliesportiu municipal.  
Tema 29. Les instal·lacions esportives de Carcaixent. Les instal·lacions esportives privades.  
Tema 30. Les instal·lacions esportives d'aigua. Fonament de la gestió d'una piscina coberta.  
Tema 31. Reglament de Règim Tècnic Sanitari de Piscines de la Comunitat Valenciana.  
Tema 32. Les instal·lacions esportives de Carcaixent. El projecte de piscina coberta.  
Tema 33. Manteniment d'instal·lacions esportives.  
Tema 34. Organització i control del material en les instal·lacions esportives.  
Tema 35. Organització i gestió de recursos humans en l'Àrea d'Esports al municipi de Carcaixent.  
Tema 36. Instal·lacions per a l'educació física i el seu equipament. Aspectes generals.  
Tema 37. Instal·lacions esportives en els centres educatius del municipi de Carcaixent. Possibles projectes d'intervenció.  
Tema 38. Els esports d'adversari.  
Tema 39. Els esports col·lectius. Aspectes tècnics, tàctics i reglamentaris. Exemples d'alguns esports.  
Tema 40. Els esports individuals. Aspectes tècnics, tàctics i reglamentaris. Exemples d'alguns esports.  
Tema 41. Codi d'ètica esportiva i la seua aplicació a un programa esportiu.  
Tema 42. Prevenció de la violència en els espectacles esportius.  
Tema 43. Programes de promoció de l'esportivitat en l'esport de base.  
"Carcaixent juga net.  
Tema 44. L'esport en l'edat escolar.  
Tema 45. Ordenances esportives municipals.  
Tema 46. El joc modificat com a proposta d'ensenyança-aprenentatge en l'esport base.  
Tema 47. Mètodes d'ensenyança en l'educació física i l'esport.  
Tema 48. Estratègies en la pràctica per a l'ensenyança de l'educació física i l'esport.  
Tema 49. Estructura i funcions de les escoles esportives municipals de Carcaixent.  
Tema 50. Ajudes i subvencions en matèria esportiva.  
Tema 51. Programa local d'ajuda a esportistes d'elit.  
Tema 52. Programa local de subvencions a clubs i associacions esportives.  
Tema 53. Els esports tradicionals i populars.  
Tema 54. Espais per al joc de la pilota valenciana. El trinquet de Carcaixent.  
Tema 55. Els esports tradicionals i populars al municipi de Carcaixent. Programes de promoció en l'entorn local.  
Tema 56. Models i formes administratives de gestió dels servicis municipals.  
Tema 57. Esport i activitat física adaptada.  
Tema 58. Programes d'activitat física adaptada en el municipi de Carcaixent.  
Tema 59. Associacionisme esportiu en el municipi de Carcaixent.  
Tema 60. Grans activitats dels clubs i associacions esportives de Carcaixent.  
Tema 61. La condició física. Principis bàsics.  
Tema 62. El calfament.  
Tema 63. Fonaments fisiològics de l'esforç.  
Tema 64. Qualitats físiques. La resistència.  
Tema 65. Qualitats físiques. La velocitat.  
Tema 66. Qualitats físiques. La flexibilitat.  
Tema 67. Qualitats físiques. L'agilitat.  
Tema 68. Qualitats físiques. La força.  
Tema 69. Avaluació de la qualitats físiques.  
Tema 70. Qualitats motrius. Conceptes i classificació.  
Tema 71. Avaluació de les qualitats motrius.  
Tema 72. Les habilitats motrius bàsiques.  
Tema 73. Salut i activitat física. Aspectes generals.  
Tema 74. Aplicació d'un programa de salut i activitat física al municipi de Carcaixent.  
Tema 75. Nutrició i activitat física.  
Tema 76. Municipi i pràctica d'activitat física. Implicació en el currículum escolar. Relació entre l'Àrea esportiva municipal i els centres educatius.  
Tema 77. L'esport com a fenomen social i cultural.  
Tema 78. Recreació i temps lliure. Els jocs esportius recreatius.  
Tema 79. Higiene i aspectes preventius en l'activitat física i l'esport.  
Tema 80. Les lesions esportives.  
Tema 81. Socorrisme i primers auxilis.  
Tema 82. Responsabilitats inherents a les activitats i instal·lacions esportives.  
Tema 83. La gestió econòmica dels servicis esportius.  
Tema 84. Planificació i disseny de les activitats esportives municipals.  
Tema 85. Organització i gestió de grans esdeveniments esportius al municipi de Carcaixent. Característiques generals.  
Tema 86. Organització i gestió de grans esdeveniments esportius al municipi de Carcaixent. Jornades esportives de festes patronals.  
Tema 87. Organització i gestió de grans esdeveniments esportius al municipi de Carcaixent. Jornades d'esport en el carrer.  
Tema 88. Organització i gestió de grans esdeveniments esportius al municipi de Carcaixent. Jornades de jocs populars.  
Tema 89. Organització i gestió de grans esdeveniments esportius al municipi de Carcaixent. "La nit esportiva musical".  
Tema 90. Programes de promoció esportiva per a jóvens. Les lligues juvenils.  
El que es fa públic per a general coneixement.  
Carcaixent, 29 de desembre de 2006.- L'alcaldessa: Lola Botella Arbona. El secretari: Antonio Castillo Guerrero del Peñón.